
(Stairway to Heaven) 
Trappen
Teknikken består af to dele. 1. del ligger tidligt i processen. Formålet med 1. del er at skabe et underbevidst drive hen mod resultatet. Ved at skabe et mentalt billede af, hvor vi skal hen, vil det målrette, hvad vi laver efterfølgende, fordi klientens underbevidsthed ved, hvor vi skal hen.
2. del ligger senere i processen, og er en bekræftelse og konsolidering af, at vi har opfyldt den målsætning. Selvbillede danner symmetri ved at omkranser processen. Det er elegant, og giver klienten en ’fuldendt’ fornemmelse.
N.B. Du kan sagtens vælge at bruge kun en af dem.


Trappen 1. del - Gennemgang
Bed klienten forestille sig, tænke på, eller få fornemmelsen af, at kunne sig selv stå øverst en stor bred trappe med 20 trin med brede gelændere og se sig selv stråle af (ønsket følelse + andre supplerende og positive følelser/kvaliteter)
Bed klienten nikke når han/hun ved, at det er den, han/hun gerne vil være. 
Fortæl, at om et øjeblik når klienten ser sig selv gå ned af den trappe, vil hvert trin bekræfte, at det her er den, klienten er på vej til at blive. Tæl fra 20 ned til 19 osv. og brug bekræftende og opmuntrende ord mellem tallene hele vejen ned til…


Trappen 2. del - Gennemgang
Bed klienten forestille sig at se sig selv stå ved foden af den trappe, og se sig selv med (Ønsket resultat). Bed klienten fortælle sit underbevidste sind, at det her den han/hun er… få bekræftelse når det er gjort. Klienten går hen til sig selv, og smelter sammen med sig selv. Mærker de ønskede følelser, og indånder følelsen af ’Det her den jeg er’. Klienten går op ad trappen, mens hvert trin bekræfter, at det her er den, han/hun er NU. Tæl fra 1 op til 20 og brug bekræftende og opmuntrende ord mellem tallene.
Når klienten når toppen, ser han/hun sig selv ude i fremtiden. 





Trappen - 1. del
”Forestil, tænk på eller få fornemmelsen af… du kan se dig selv stå øverst på en stor bred trappe med 20 trin… og store brede gelændere… og tænk på… eller forestil dig… at du kan se dig selv stå øverst på den trappe… og se dig selv… (Beskriv klienten som hun gerne vil være/føle)… Og virkelig kom i kontakt med den følelse, at… Det her er den, du er på vej til at blive!… og når… Du ved! … det her, er den du VIL være… Nik med hovedet! … (Vent på nikket)… Godt…”
”Om et øjeblik… når du oplever dig selv… gå ned af den trappe… vil hvert trin bekræfte og forstærke… at det her… er den, du er på vej til at blive…”
”Og vi starter fra 20 ned til 19…”
”18…”
”17… og hvert trin…”
”16… bekræfter…”
”15… forstærker…”
”14… at det her…”
”13… er den…”
”12… Du ER…”
”11… på vej til at blive…”
”10…”
”9… som en stærk…”
”8… motiverende…”
”7… overbevisning…”
”6… det her…”
”5… er den…”
”4… du… VIL”
”3… være
”2… NU…”
”1… 
”NUL… og vi forsegler… (Knips på ’forsegler’) … det mentale billede… dybt i dit underbevidste sind… som en konstant, motiverende målsætning for dit underbevidste sind, der altid arbejder for dig… 


Trappen 2. del

”Og igen… forestil dig, du kan se dig selv stå ved FODEN af den store, brede trappe… Og se dig selv med ansigtet rettet mod dig… Se dig selv (beskriv med positive ord du beskrev klienten med tidligere)…  Og forestil du går hen til dig selv… giver dig selv hånden… klapper dig selv på skulderen… favner dig selv… smelter sammen med dig selv… Så DU er opfyldt af (Ønsket følelse/r)… indånd den befriende følelse… og sig i dig selv: ’Det her er den jeg ER!’
”Om et øjeblik… når du går op ad den trappe… vil hvert trin bekræfte og forstærke… at det her er den, DU… ER … NU…”
”Starter med 1…”
”2…”
”3… og hvert trin…”
”4… bekræfter…”
”5… og forstærker…”
”6… at det her…”
”7… er den…”
”8… Du ER…”
”9… NU…”
”10…”
”11… som en overbevisende…”
”12… livsbekræftende følelse…”
”13… dybt integreret…”
”14… i hver celle og fiber…”
”15… i din krop…”
”16… i dit sind… ”
”17… Det her…”
”18… Er den…”
”19… Du er!”
”TYVE… og med øjnene mod din fremtid…”
(Beskriv klienten i fremtiden med resultatet)

007-processen
Er beregnet til at levere et meget direkte budskab, der lagres i klienten som et dybt, udefinerbart indtryk, som klienten ikke rigtig ved, hvor kommer fra.
Du lægger den i forlængelse af den udvidede fordyber + fysisk fordyber: ”(Prik) 10 gange bedre… (Prik)10 gange dybere osv.”

”Dybere (Prik)… ca. 8-10 gange

Aflever ”Budskab” Og så fortsæt med:
Den TREDJE vigtige ting er… dit underbevidste sind arbejder for dig.
Og den FJERDE vigtige ting er… at jeg tænker på, hvor nemt… Du glemmer nu… alt om den FØRSTE vigtige ting… Jeg mener VIRKELIG… du glemmer… nu…
Som drømme, der opstår, og som må glide ud af dit sind… som du kun huskede, du glemte… Nu…
Eller drømme der gradvist eller hurtigt, gi’r… SLIP (Knips) og forsvinder… som du glemmer nu… at huske…
Dybere (Prik)… Dybere (Prik)… ca. 8-10 gange

Et eksempel på ”Budskab” kunne være:
”Fra og med i dag… Selvom du forsøger, vil du aldrig opleve den irrationelle og ubrugelige angst igen - (Eller f.eks. ubrugelige, destruktive vane)
Jo mere du prøver at huske, hvordan det var… da du oplevede den irrationelle angst… jo mere forsvinder den som en fjern erindring, længere og længere væk…
”Fra og med i dag… Lige meget hvor meget du virkelig forsøger, vil du aldrig opleve den irrationelle og ubrugelige angst og frygt igen… Og den 3. vigtige ting osv.” Eller:
”Dybere og dybere… FØRST PÅ 5, NÅR DU SLÅR ØJNENE OP, HAR DU FULDSTÆNDIG GLEMT, HVORFOR DU KOM HER I DAG… JO MERE DU FORSØGER AT ERINDRE, HVORFOR DU VAR HER, JO MERE UMULIGT BLEV DET AT HUSKE… og den 3. vigtige ting er SELVOM DU VIRKELIG FORSØGER, ER DET RENSET VÆK FRA DIT SIND. Og den 4. vigtige ting er…
Eller ’Spejlet’ - forklaring følger


Det hvide snit

Det hvide snit tager udgangspunkt i, at underbevidstheden altid gør, hvad den er overbevist om, er det bedste for klienten ud fra klientens erfaringer og oplevelser.
Under hele processen taler hypnotisøren hele tiden DIREKTE til underbevidstheden, og omtaler klienten i 3. person (Navn eller han/hun). Som om klienten er gået uden for døren, mens hypnotisøren og underbevidstheden bliver, og får styr på sagerne.
Ved at hypnotisøren kommunikerer direkte med underbevidstheden, giver man klienten ’lov’ til bare at nyde at flyde i tilstanden, uden at analysere (blande sig i) processen, hvilket mange beskriver som befriende. 
Det er en meget direkte teknik, der benyttes, når klienten er mest fokuseret og absorberet ind i oplevelsen. Jeg bruger altid passere-gennem-0-fordyberen + en fysisk fordyber inden, for at klienten får den bedste tilstand at flyde rundt i under Det hvide snit’
Det hvide snit - Trin for trin
1. Underbevidstheden anerkendes først for at styre showet, og hvad den har prøvet at gøre for klienten. Og vi anerkender, at den havde sin grunde til at gøre, hvad den gjorde. Fordi underbevidstheden altid gør, hvad den er overbevist om, er bedst for klienten.

2. Underbevidstheden informeres om, at det ikke (længere) er, hvad der er bedst for klienten, og hvorfor.

3. Underbevidstheden informeres om, hvad der det bedste for klienten, og hvorfor.

4. Med udgangspunkt i klientens egne ord instrueres underbevidstheden overordnet i, hvad den skal gøre for klienten for at klienten oplever resultatet.


5. Underbevidstheden instrueres i at lave alle de ændringer, der skaber resultatet på den hurtigste og sundeste måde, og overbevises om at det er det bedste for klienten på alle måder.

6. Underbevidstheden bliver bedt om at bekræfte, at den forstår og accepterer det nye sæt instruktioner. ”Nik med hovedet!... ’Du forstår og…  Accepter’ det! … Godt!”” 


Det hvide snit med kommentarer

Overgang fra udvidet fordyber til ’Det hvide snit’.
 ”Godt… fra nu af… kan du bare nyde denne vidunderlige oplevelse… og fokuser udelukkende dybere ind i, hvordan det føles indeni dig… Fordi du har ingen grund til hverken at høre efter eller være opmærksom på, hvad jeg siger nu… For NU… taler jeg til det underbevidste sind… Jeg taler til DIG det underbevidste sind.” 
1. (Underbevidstheden anerkendes først for at være i kontrol, og at den havde sin grunde til at gøre, hvad den har gjort indtil nu.)
”Det er dig, der arbejder for (Navn)…  og det var dig… der skabte (Uønsket tilstand) … og holdt den ved lige indtil nu.” 

”Du havde dine grunde til at skabe… (Uønsket tilstand)… du havde DINE grunde… og du gjorde dit arbejde ved at gøre det… Fordi ud fra alt, hvad (Navn) har oplevet, lært og erfaret, gjorde du, hvad du var blevet overbevist om, var det bedste for (Navn)… og du gjorde det godt!” 

2. (Her reduceres problemet til ’det’, og underbevidstheden instrueres i, at det ikke længere er, hvad der er bedst for personen.)
”Men nu ved du, at det IKKE længere er, hvad der er godt for (Navn)… Du ved, at det IKKE længere er, hvad han/hun har brug for… for at være sund… hverken mentalt, fysisk eller emotionelt.” 

3. (Underbevidstheden instrueres i hvad der nu, er det bedste for personen.) 
”Nu ved du… at hvad der er bedst for (Navn)… er (Ønsket tilstand)… du ved, at (Ønsket tilstand)… er hvad han/hun har brug for… for at være tryg, glad, sund og fri til at (Hvad klienten gerne vil)

4. (Underbevidstheden instrueres i at starte lige NU med at gøre, hvad der skal gøres for at opnå målet for klienten)
”Startende lige NU!... Så kan du lave alle de ændringer på det fysiske, mentale og emotionelle plan, der giver (Navn) (ønskede tilstand).”  Startende lige NU!... Så VIL du lave alle de ændringer, der giver (Navn) friheden til at (Hvad klienten gerne vil)


(Beskriv klienten i et par generelle situationer med den nye ønskede tilstand) ”Så når… osv.”


5. (Underbevidstheden instrueres i at gøre den ønskede tilstand til en permanent del af klienten.)
”Og startende lige NU!... Vil du lave alle disse ændringer, der gør (ønskede tilstand) til en solid og permanent del af (Navn) Og du vil gøre det på den absolut hurtigste og sundeste måde overhovedet… fordi du ved, at det er det sundeste og bedste for (Navn) Du ved, at det er trygt og sikkert, og at der kun er værdifuldt og livsbekræftende, at du giver Ham/Hende (Ønsket tilstand) NU.

6. (Underbevidstheden bliver bedt om at bekræfte, at den forstår og accepterer det nye sæt instruktioner.)
”Nik med hovedet!… Du forstår, og… Accepter det!”… (Vent på det ofte forsinkede og lille nik) … Godt!” (Videre til ’Spejlet’)

Det hvide snit uden kommentarer

”Godt… fra nu af… kan du bare nyde denne vidunderlige oplevelse… og lad din opmærksomhed flyde ind i, hvordan det føles indeni dig… Fordi du har ingen grund til hverken at høre efter eller være opmærksom på, hvad jeg siger nu… For NU… taler jeg til det underbevidste sind… Jeg taler til DIG det underbevidste sind.” 

1. Det er dig, der arbejder for (Navn)…  og det var dig… der skabte (Uønsket tilstand) … og holdt den ved lige indtil nu.” 

”Du havde dine grunde til at skabe… (Uønsket tilstand)… du havde DINE grunde… og du gjorde dit arbejde ved at gøre det… Fordi ud fra alt, hvad (Navn) har oplevet og erfaret, gjorde du, hvad du var blevet overbevist om, var det bedste for (Navn)… og du gjorde det godt!” 

2. ”Men nu ved du, at det IKKE længere er, hvad der er godt for (Navn)… Du ved, at det IKKE længere er, hvad han/hun har brug for… for at være tryg og sund… hverken mentalt, fysisk eller emotionelt.” 

3. ”Nu ved du… at hvad der er bedst for (Navn)… er (Ønsket tilstand)… du ved, at (Ønsket tilstand)… er hvad han/hun har brug for… for at være tryg, glad, sund og fri til at (Hvad klienten gerne vil)

4. ”Startende lige NU!... Så kan du lave alle de ændringer på det fysiske, mentale og emotionelle plan, der giver (Navn) (ønskede tilstand).”  Startende lige NU!... Så VIL du lave alle de ændringer, der giver (Navn) friheden til at (Hvad klienten gerne vil)


(Beskriv klienten i et par generelle situationer med den nye ønskede tilstand) ”Så når… osv.”


5. ”Og startende lige NU!... Vil du lave alle disse ændringer, der gør (ønskede tilstand) til en solid og permanent del af (Navn) Og du vil gøre det på den absolut hurtigste og sundeste måde overhovedet… fordi du ved, at det er det sundeste og bedste for (Navn) Du ved, at det er trygt og sikkert, og at det kun er værdifuldt og livsbekræftende, at du giver Ham/Hende (Ønsket tilstand) NU.

6. ”Nik med hovedet!… Du forstår, og Accepter’ det… Godt!” (Videre til ’Spejlet’)

Det hvide snit - Pingvinfobi
”… For NU… taler jeg til det underbevidste sind… Jeg taler til DIG det underbevidste sind.” 
(Underbevidstheden anerkendes først for at være i kontrol, og at den havde sin grunde til at gøre, hvad den har gjort indtil nu.)
1 ”Det er dig, der beskytter (Navn)… holder ham i sikkerhed… og det var dig, der skabte den voldsomme angst… den paniske frygt for pingviner… Indtil nu...
Du havde dine grunde til at udløse det alarmberedskab… du har ALTID dine grunde… og du gjorde dit arbejde ved at gøre det… Fordi… ud fra alt, hvad (Navn) har oplevet, lært og erfaret, gjorde du, hvad du var blevet overbevist om, var det bedste og sikreste for (Navn)… og du gjorde det godt!”

(Underbevidstheden instrueres i, at det ikke længere er, hvad der er bedst for personen.)
2 ”Men nu ved du, at det IKKE længere er, hvad der er godt for (Navn) … Du ved, at det IKKE længere er, hvad han har brug for… for at føle sig tryg og fri… hverken mentalt, fysisk eller emotionelt.” 

(Underbevidstheden instrueres i hvad der nu, er det bedste for personen.) 
3 ”NU ved du, at hvad der er bedre for (Navn) er at være tryg og rolig sammen med pingviner…”
”DU ved… at den tryghed og ro er, hvad (Navn) har brug for… for at føle sig fri til at opleve, hvad han gerne vil opleve … og lade sig fascinere af verden og naturen.

(Underbevidstheden instrueres i at starte lige NU med at gøre, hvad der skal gøres for at opnå målet for klienten)
4 ”Startende lige NU!... Så kan du lave alle de ændringer på det fysiske, mentale og emotionelle plan, der giver (Navn) frihed til at føle sig tryg og afslappet, når han ser pingviner… Startende lige NU!... Så VIL du lave alle de ændringer, der giver (Navn) friheden til trygt og roligt at lade sig fascinere og nyde naturen.
”Så hver gang (Navn) ser en pingvin, er han rolig og tryg… Når han ser billeder, eller bare tænker på pingviner, er han fuldstændig afslappet og hviler i sig selv… og fri til at føle sig ubekymret… rolig… tryg og afslappet. 
(Underbevidstheden instrueres i starte ’Lige Nu’ med at lave ændringerne.
5 ”Og startende lige NU!... Vil du lave alle disse ændringer, der gør den trygge frihed til en permanent del af (Navn) Og du vil gøre det på den absolut hurtigste og sundeste måde overhovedet… fordi du ved, at det er det sundeste og bedste for (Navn) Du ved, at det er trygt og sikkert, og at det kun er værdifuldt og livsbekræftende, at du giver ham den trygge frihed.
6 ”Nik med hovedet!… Du forstår, og… Accepter’ det!”… Godt!” 

Det hvide snit - Sukkertrang

1 ”Det er dig, der arbejder for (Navn)…  og det var dig… der skabte trangen til sukker… den lyst slik og chokolade… og holdt den ved lige indtil nu.” 

”Du havde dine grunde til at skabe til at udløse den sukkertrang, du havde DINE grunde… og du gjorde dit arbejde ved at gøre det… Fordi ud fra alt, hvad (Navn) har oplevet og erfaret, gjorde du, hvad du var blevet overbevist om, var det bedste for (Navn)… og du gjorde det godt!” 

2 ”Men nu ved du, at det IKKE længere er, hvad der er godt for (Navn)… Du ved, at det IKKE længere er, hvad han/hun har brug for… for at være sund og stolt af sig selv.”

3 ”Nu ved du… at hvad der er bedst for (Navn)… er at være fuldstændig fri af den gamle trang til sukker… Du ved…  dyb glæde ved at træffe de sundeste og mest respektfulde valg for sig selv. DET er hvad han/hun har brug for… for at være stolt, glad, sund og fri til at have det godt med sig selv som menneske… som kvinde.”

4 ”Startende lige NU!... Så kan du lave alle de ændringer på det fysiske, mentale og emotionelle plan, der giver (Navn) den sunde frihed… Startende lige NU!... Så VIL du lave alle de ændringer, der giver (Navn) motivationen for, med stolthed, at leve på den sundeste, mest respektfulde og kærlige måde for sig selv. Og du vil styrke hendes selvværd og overbevisning om, at hun fortjener at gøre det her for sig selv.”

”Så når… osv.”

5 ”Og startende lige NU!... Vil du lave alle disse ændringer, der gør den sunde, motiverende frihed til en solid og permanent del af (Navn) Og du vil gøre det på den absolut hurtigste og sundeste måde overhovedet… fordi du ved, at det er det sundeste og bedste for (Navn) Du ved, at det kun er værdifuldt og livsbekræftende, at du giver Ham/Hende (Ønsket tilstand) NU.

”Nik med hovedet!… Du forstår, og Accepter’ det… Godt!” (Videre til ’Spejlet’)


Det hvide snit – Vægtregulering

”… For NU… taler jeg til det underbevidste sind… Jeg taler til DIG det underbevidste sind.” 


1. "Indtil nu har du holdt ______ (klientens navn) på ____ kilo (uønsket/nuværende vægt)...” 
“Og du har haft dine grunde, og du har arbejdet for at holde (Navn) der”

2. "Men nu ved du, at det ikke længere er godt eller sundt eller sikkert for (Navn)’s helbred og livskvalitet”

3. "Nu ved du, at _____ kilo (ønsket vægt) er der, han/hun skal være... for at være glad og sund… 
”Du ved, at _____ kilo (ønsket vægt) er det, der er bedst for (Navn) mentalt, fysisk og emotionelt”

4. "Du kan/vil begynde at justere hans (hendes) forbrænding... Styrke hans (hendes) motivation og aktivitetsniveau... hans (hendes) sult og appetit... hans (hendes) trang... 
”Og du kan/vil justere alt andet, som du ved, skal justeres for at få (Navn) til den sunde vægt på _____ kilo (ønsket vægt) så hurtigt som muligt”

5. "Startende lige nu... kan/vil du begynde at foretage disse ændringer... der får (Navn) til _____ kilo (ønsket vægt) så hurtigt som muligt... og du vil gøre alt dette på den måde, der er den sikreste... og sundeste... hele tiden”

6. "Nik med hovedet… Du accepter’ og forstår det."






Det hvide snit – Rygestop
1 "Det er dig, der var ansvarlig for behovet for cigaretter... for tobak... indtil nu...
"Du har haft dine grunde... til at skabe lysten til cigaretter... lysten til at ryge... trangen efter at få den cigaret... du har haft dine grunde... og du gjorde det godt..."

2 "Men nu ved du... at det ikke længere er, hvad der er godt... eller sikkert... eller sundt for (Navn)… Du ved nu, at det ikke er, hvad der er godt for (Navn)... Du ved, at det ikke er, hvad han/hun har brug for at være sund, fysisk, mentalt eller emotionelt…"

3 "Du ved, at hvad der er bedre for (Navn) er at være en ikke-ryger... Ikke en eks-ryger... men en ikke-ryger"

4 "Og fordi (Navn) er en ikke-ryger... er der ingen trang... trang er for eks-rygere... (Navn) er ikke en eks-ryger... han er en ikke-ryger... så der vil ikke være nogen trang i nogen form… og du ved, at der ikke vil være nogen abstinenser i nogen form overhovedet, fordi, igen, det er noget eks-rygere kæmper med, og (Navn) er ikke en eks-ryger... han/hun er en ikke-ryger..."

"Der er ingen trang... ingen abstinenser... i nogen form… og det vil der aldrig være, fordi det hører ikke til en ikke-ryger... De ting er ikke noget en ikke-ryger oplever... og (Navn) er en ikke-ryger..."

"Og hvis (Navn) er sammen med sine venner... og de ryger... vil det ikke genere ham/hende på nogen måde... Hvis han/hun er sammen med andre mennesker, der ryger... vil det ikke forstyrre ham/hende... eller genere ham/hende på nogen måde... Det er bare lige meget... det er noget, de gør... det er ikke noget, han/hun gør... Det er ikke noget, du gør... Ingen trang... ingen abstinenser... ingen problemer overhovedet... det virker som den mest fremmede tanke i verden... at tage en cigaret og ryge den..."

"Tanken om at ryge virker bare absurd og latterlig... som noget, der bare ikke ville og kunne ske i hans/hendes virkelighed... det er helt uden for alt, der er normalt eller virkeligt. Og det vil ikke ske... Røgen fra cigaretter er intet problem... generer ikke på nogen måde... hvis andre mennesker omkring ham/hende ryger... intet problem... generer ikke overhovedet... de kan gøre, hvad de vil..."

5 "Startende lige nu er (Navn) ikke-ryger. Så hvis nogen tilbyder (Navn) en cigaret... vil det føles som den mest naturlige ting i verden bare at sige: ‘Nej tak, jeg ryger ikke...’ og hver gang det sker... vil du give (navn) en følelse af indre styrke... en god, sund og stolt følelse af at være en ikke-ryger”

6 "Nik med hovedet, hvis du accepterer og forstår det..."

Det hvide snit – selvværd

1 ”Det er dig, der passer på (Navn)… beskytter ham… beskytter ham mod nederlag…

Og du skabte den følelse af utilstrækkelighed - den stærke selvkritik - indtil nu…”

”Du havde dine grunde til at skabe den selv-beskyttende forsvarsmekanisme… den blokering… du har altid dine grunde… fordi ud fra alt, hvad (Navn) har oplevet, erfaret og lært… det han husker, eller ikke husker…  gør du altid, hvad du er overbevist om, er det bedste for (navn)… og du har gjort det godt!”

2 ”Men nu ved du, at det ikke længere er, hvad der er bedst eller trygt for (Navn) Du ved, at det ikke er hvad han har brug for, for at være glad og sund - mentalt, fysisk, emotionelt…”

3 ”Nu ved du... at hvad der er bedst, sundt og trygt for (Navn) er, at være fuldstændig overbevist om sit eget værd - at føle sig stærk indeni OG udenpå…”

”Du ved - hvad han har brug for… for at være glad og føle sig i live som menneske - som mand… er en dyb accept af sig selv - dyb kærlighed til sig selv - at respektere sig selv - præcis for den han er - som han er - både fysisk OG for alt, hvad han tænker, føler, tror på, brænder for og drømmer om…”

4 ”Så startende lige nu - så kan du give (Navn) en stærk overbevisning om sit eget værd - en stærk følelse af indre styrke, selvtillid, selvværd og en dyb accept og respekt for sig selv…”


Så når ___________________________er han_______________________________

(Gentag med andre situationer)


”Startende lige nu - hver gang (Navn) er i en situation, hvor han før oplevede det gamle mindreværd… er han selvsikker… føler sig stærk… ligeværdig… og har det godt med sig selv…”

”Og skulle nogen kritisere (Navn) eller komme med tarvelige, negative kommentarer… vil det være den nemmeste sag i verden at tænke fuck dem (Alt. ’de kan rende mig en høstblomst’)... De fortjener ikke at være i mit liv - jeg GIDER ikke have dem i mit liv…”

”Og HVIS det sker… vil du give (Navn) en følelse af indre styrke. En stærk og tilfredsstillende følelse af at være stærk, selvsikker og stolt af at være præcis den han er… nu!”

5 ”Og startende lige nu… vil du gøre den stærke, selvsikre overbevisning om sit eget værd til en permanent del af (Navn)… hans liv og identitet på den absolut hurtigste og sundeste måde…  Fordi… du arbejder altid for (Navn’s) tryghed, sundhed og livsglæde…”

6 ”Nik med hovedet!… Du forstår, og… Accepter’ det!”... (vent på nikket)… Godt.”



Det hvide snit - angst

(Overgang fra fordyber)… ”Jeg taler til DIG… det underbevidste sind…”

1. Det er dig, der skabte den angst… den voldsomme reaktion… indtil nu!

Du havde dine grunde til at udløse det beskyttende alarmberedskab – og holde det ved lige… indtil nu! 

Du havde dine grunde… fordi ud fra alt, hvad (Navn) har oplevet, erfaret og lært… det hun husker… eller ikke husker…  gør du altid, hvad du er overbevist om, er det bedste for (Navn) … og du gjorde det godt!”


2. Men nu ved du… at det ikke længere er… hvad der bedst eller sundest for (Navn)
Du ved... at det ikke er, hvad hun har brug for… for at være tryg og rolig… hverken mentalt, fysisk eller emotionelt.


3. Nu ved du… at følelsen af afslappet ro og tryghed, er hvad der er godt og sundt for (Navn))
Du ved… at den trygge og afslappede ro… er hvad hun har brug for… for at være glad og føle sig i live… Som menneske… som kvinde...


4. Så startende lige nu... HVER GANG (Navn) er i en situation… hvor hun før mærkede det gamle alarmberedskab… der har udspillet sin rolle… kan du give hende en følelse af indre styrke, tryghed og ro.

Startende lige nu... vil du give (Navn) en følelse af ro, tryghed og indre styrke… hver eneste gang (Navn) er i en situation… hvor hun før mærkede det gamle alarmberedskab, hun oplevede…


Så når (Navn) _______________________________ er hun __________________________________  


Når (Navn) _________________________________ er hun ___________________________________   

(Gentag eventuelt med flere situationer)

5. ”Og startende lige NU!... Vil du lave alle disse ændringer, der gør friheden til at føle fred, ro og tryghed til en permanent del af (Navn) Og du vil gøre det på den absolut hurtigste og sundeste måde overhovedet… fordi du ved, at det er det sundeste og bedste for (Navn) 

Du ved, at det er trygt og sikkert, og at det kun er værdifuldt og livsbekræftende, at du giver Ham/Hende den forløsende ro og tryghed NU.”


6. ”Nik med hovedet!… Du forstår, og… Accepter’ det!”... (vent på nikket)… Godt.”
Spejlet
Ego Strengthening Process


Vi vil have, at klienten har det skønt, er glad, og har det godt med sig selv, når han/hun forlader sessionen. 
En af ’Spejlets’ funktioner er netop at forstærke det, og ’Spejlet’ kommer umiddelbart efter ’Det hvide snit’. 
Sørg for at bruge helt universelle superlativer… og lad være med bevidst at bringe emnet for sessionen ind i spejlet. Det er en selvstændig proces, og skal stå for sig selv. Og det er der en grund til!
Spejlet har to funktioner.
Umiddelbart virker det som en rar Feel Good Proces, og det er det også. Men… 
Grunden til at der ikke skal være indhold fra resten af sessionen er, at processen skal komme ind fra højre og skabe forvirring. 
Teknikken er vigtig, fordi den skaber en forsegling af Det hvide snit ved at skabe et mildt hukommelsestab. 
Det opstår ved, at den for det første er lidt uden for kontekst. Ofte lidt overvældende fordi den er så ’All Positive’. 
PLUS at klienten først er dissocieret (oplever sig selv udefra) i Det hvide snit. ”Jeg taler til DIG det underbevidste sind.”
Indtil vi associerer (oplever inde fra sig selv) igen umiddelbart efter Det hvide snit ved at sige klientens navn. ”Og nu… (Navn)…” 
Så dissocierer vi igen ved, at klienten ser den person i spejlet. 
Associerer med: ” Du er den person”. 
Så dissocierer vi igen, og associerer igen. (Fordi vi gentager spejlet)
Altså ud af sig selv, ind i sig selv, ud af sig selv, ind i sig selv, ud af sig selv, ind i sig selv.
Når de ikke rigtig kan huske, hvad der skete i boksen, kan de heller ikke analysere og tænke det i stykker bagefter. Det hvide snit er en sag mellem dig og klientens underbevidsthed.




Spejlet
Eksempel:
”Den person du ser, når… Du kigger i spejlet… er en værdifuld person… Det er et smukt menneske... inden i og uden på… Det er en kærlig person, der er elsket… det er en person, der inspirerer… gør en forskel… og betyder noget for andre…”
”Og du ved, at det er rigtigt… fordi… Du er den person!”
”Du er en værdifuld person… Du er smuk inden i og uden på… Du er en kærlig person… Du er elsket… og du inspirerer… gør en forskel for andre… og du betyder noget!”
Fordi den person du ser, når… Du kigger i spejlet… er en værdifuld person… Det er en intelligent… humoristisk… og passioneret person… En person, der er elsket… Et stærkt menneske… et smukt menneske… En smuk kvinde... inden i og uden på.”
”Og du ved, at det er rigtigt… fordi… du er den person!... Du er stærk… smuk... inden i og uden på… Du er elsket… Du er intelligent… humoristisk… passioneret… Du er… en værdifuld person… Nik med hovedet!… ’Du forstår… Accepter’ det!… (Vent på nikket)… Godt!”

Spejlet – trin for trin
1. ”Den person du ser, når… Du kigger i spejlet!… DET ER en XXX person… (3-4 sætninger)  
(Beskriv med ord du finder universelt positive.)… ”

2. ”Og du ved, at det er rigtigt… fordi DU er den person...” (Gentag de universelle ord med ’Du er…’)

3. (Gentag fra toppen med variation. Nogle ord må godt gå igen.)

4. Afslut med ”Nik med hovedet!… Du forstår… Accepter’ det!… (Vent på nikket)… Godt.”
(Hold det kort og veloplagt. Klienten skal gerne være lidt overrumplet over at få smidt så positive ord lige (ind) i hovedet.

Jeg vil foreslå, at du i starten. Vælger en lille pulje på 6-8 ord, du altid bruger. Så skal du ikke opfinde den dybe tallerken hver gang.
Ord jeg ofte bruger
Værdifuld      Stærk      Smuk      Intelligent      Humoristisk      Passioneret    Inspirerende     
Kærlig (mor/far) Respekteret     Værdsat     Betyder noget for andre      Gør en forskel     Elsket








Tre-enigheden

1. Klienten forestiller sig et vidunderligt sted.

2. Beskriv positive ressourcer og følelser i det sted.

3. Klienten forestiller sig at ligge ned i det perfekte sted, og forestiller sig at sove… drømme

4. Drømmer om at møde den del af sig selv, der har problemet, og klienten fortæller den del, hvorfor han/hun har brug for at give slip på det problem. (Få bekræftelse)

5. Klienten forestiller at møde sig selv fra fremtiden, der allerede har lagt problemet bag sig, og den (Navn) fra fremtiden fortæller, inspirerer og fortæller klienten, hvor befriende det er, i lang tid, at have levet uden problemet.

6. Klienten ser sig selv fra fremtiden favne den del, der havde problemet, og giver den del al den inspiration, styrke, selvtillid, omsorg, kærlighed, ressourcer osv. der er brug for, for at give helt slip på problemet.

7. Klienten går hen, og favner de to, og smelter sammen til én:

 ”Så DU nu rummer alle de (ressourcer/følelser), du har brug for, så du kan lukke og låse døren bag dig til (Problemet), og træder ud i en fremtid… lige NU, hvor du tror på, er overbevist om, at du VED, at (Ønsket resultat)”

